Във връзка с внесени допълнителна информация с вх. № ОВОС-536-2/12.05.2025г. и уведомление с вх. №ОВОС-536/10.02.2025г. за инвестиционно предложение (ИП): „Площадка за събиране, съхранение и механично третиране на отпадъци от метали, опаковки и други промишлени отпадъци“ в имот с идентификатор 03839.44.12, с. Бенковски, м. „Алчака“, община Марица, област Пловдив, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

ИП касае площадка за събиране, съхранение и механично третиране на отпадъци от метали, опаковки и други промишлени отпадъци“ в имот с идентификатор 03839.44.12, с. Бенковски, м. „Алчака“, община Марица, област Пловдив.

Дейност с код R13 - Съхраняване на отпадъци до извършване на някоя от дейностите с кодове R1-R12, с изючючение на временното съхраняване на отпадъците на площадката на образуване до събирането им (Временно съхраняване), Дейност с код R12 - Размяна на отпадъци за подлагане на някоя от дейностите с коДове R1 — R11 (Сортиране) и Дейност с код R 7 Оползотворяване на компоненти, използвани за намаляване на замърсяването са дейности по оползотворяване по смисъла на Закона за управление на отпадъците.

От представената информация дейността не попада в обхвата на Приложение № 4 към чл. 117, ал.1 на ЗООС.

Съгласно предоставената информация вода ще е необходима за питейно-битови нужди и ще се осигури от ВиК мрежата. Отпадъчните битови води ще се включват в канализационна мрежа.

Така заявеното ИПпопада в обхвата на т. 11, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Марица, Кметство с. Бенковски

Отговорено от РИОСВ-Пловдив на 23.06.2025г.